146 
ret talrige Meddelelser om Frøer, der ere fundne fastfrosne eller 
indefrosne i Isen, og som ere bievne levende igjen ved Optøning; 
men det er dog et Spørgsmaal, om man skal tillægge disse Med¬ 
delelser nogen stor Værdi. Udtrykkene fastfrossen og indefrossen 
ere ofte brugt i den Grad i Flæng, at man ikke kan se, om Frøen 
virkelig har været helt omgivet af Isen eller kun har været frosset 
fast til Isfladen med en Del af sit Legeme. At det ikke er lige¬ 
gyldigt, hvilken af disse to Situationer Frøen har været i, er ret 
selvindlysende, og desuden har jeg selv overbevist mig derom, 
rigtignok ikke med Frøer, men med Haletudser. Jeg lod noget af 
Vandet i et Glas med Haletudser fryse. Efter at der havde dannet 
sig 1 Tomme Is paa Overfladen, fandtes en Del af Haletudserne 
fuldstændig omsluttede af Isen, medens adskillige andre saaes fast¬ 
frosne paa Isens Undersider. Efter Optøningen vare alle de inde¬ 
frosne Haletudser døde, medens de fastfrosne levede op igjen. 
Nogle enkelte, som havde været i en saadan Stilling, at deres 
Hale var helt omsluttet af Isen, medens deres øvrige Krop var 
fri eller kun med den ene Side fastfrossen til Isfladen, levede vel 
op igjen, men døde snart efter, idet hele Halen opløstes og 
svandt bort. 
Hvad der gjælder for Haletudserne, gjælder sikkert i endnu 
højere Grad for de betydelig mindre ømfindtlige voxne Frøer, og 
vi have saaledes Eet til at anse Fastfrysning og Indefrysning for 
to meget forskjellige Begreber. Vi maa derfor være varlige med at 
antage Beretningerne om de indefrosne Frøer uden nogen Kritik. 
I de Tilfælde, hvor Indefrysningen indskrænker sig til at være 
Fastfrysning, er der intet mærkeligt i, at Frøerne ere bievne 
levende igjen. Og selv i de Tilfælde, hvor Frøerne ere fundne 
inde i en Isklump, kunne vi ikke være ganske sikre paa, at de 
have været „indefrosne“ i den Betydning, hvori vi her have brugt 
dette Udtryk o: at Isen har berørt ethvert Punkt af 
deres Legeme. Der er intet til Hinder for, at disse Frøer kun 
have været omsluttede af en Ishule, og at der udenom deres Legeme 
har været et lille endnu ikke frosset Vandlag. I saa Tilfælde kan 
